text: Kommune sender blind mand ud efter cigaretskodder
  19 juli 2014 kl. 11.07
  Kolding Kommune har sendt en blind mand ud for at samle cigaretskodder som en del af jobafklaring. Det skriver Ekstra Bladet lørdag.
  Den 60-årige Niels Miller har ni procents syn på venstre øje, mens højre øje er helt uden syn. Det har han lægernes dom for, men alligevel er han blevet sendt ud for at samle cigaretskodder op to timer om dagen.
  -Jeg kan se kontrasterne på græsset, men om det er et vissent blad, et skod eller noget helt andet, aner jeg ikke, siger Nils Miller til Ekstra Bladet.
  -Jeg har også problemer med, at jeg vader ind i en pæl en gang imellem. Og det gør naller, men det må man jo leve med, fortæller han.
  Job- og virksomhedschef i Kolding Kommune, Anette Fløjborg, har ingen kommentarer til sagen.
  Læs Ekstra Bladets historie her
  